Når man lukker folkeskoleelever ind i byrådssalen, får man mange sjove forslag.

Ét af de forslag - selvlysende cykelstier i Gladsaxe Kommune - er nu på vej til at blive virkelighed.

Forslaget om de selvlysende cykelstier var punkt 86 på Børne- og Undervisningsudvalgets sidste møde.

Det er kun godt, at eleverne kan komme og sige: Det er vores idé. Ellers er det jo total demotiverende for dem, når de troligt kommer til demokratidag hvert år OIe Skrald Rasmussen, formand Trafik- og Teknikudvalget

- Vi er gået i gang med processen. Forvaltningen har fået ordre på, at det vil vi gerne. Det betyder, at forvaltningen nu laver et oplæg. De skal se på, hvor de kan ligge, og hvad det koster, og så skal vi i udvalget kigge på oplægget, forklarer OIe Skrald Rasmussen, der er socialdemokratisk formand for Trafik- og Teknikudvalget i Gladsaxe til TV 2 Lorry.

8.Y fra Bagsværd Skole har foreslået de selvlysende stier.

"Det kunne "pimpe" nattekørslen lidt op, hvis vejene havde selvlysende figurer og mønstre, lyder det i forslaget.

Du kan se hele elevernes forslag i bunden af artiklen.

Gladsaxe Kommune holdt Skolebyrådsdag den 15. marts. Foto: Kaj Bonne

Skolebyråd hvert år

Forslaget om de selvlysende cykelstier stammer fra den såkaldte Skolebyrådsdag, som afholdes én gang om året i blandt andet Gladsaxe Kommune.

Formålet med Skolebyrådsdagen er at give de ældste elever i folkeskolen et indblik i den demokratiske beslutningsproces i byrådet.

8. klasser fra forskellige skoler i Gladsaxe kom med deres forslag, og skulle derefter stemme om de forskellige forslag.

Supercykelstier er oplagte

Idéen med selvlysende cykelstier blev foreslået af 8.Y fra Bagsværd Skole og blev stemt igennem med 17 stemmer for og 7 imod.

Det giver mening, at det kunne være på en af supercykelstierne, hvor der ofte er ret mørkt OIe Skrald Rasmussen

"By- og Miljøforvaltningen synes, at det er en interessant idé at arbejde videre med," fremgår det af referatet fra Trafik- og Teknikudvalgets møde 4. december.

- Det er kun godt, at eleverne kan komme og sige: Det er vores idé. Ellers er det jo total demotiverende for dem, når de troligt kommer til demokratidag hvert år, siger OIe Skrald Rasmussen.

Hvilke cykelstier, der kan gøres selvlysende, er endnu ikke fastlagt, men da Gladsaxe Kommune er den kommune, der har flest supercykelstier, er det et oplagt bud.

- Det giver mening, at det kunne være på en af supercykelstierne, hvor der ofte er ret mørkt, siger OIe Skrald Rasmussen, til TV 2 Lorry.